**Iced Earth** je americká metalová hudobná skupina kombinujúca heavy metal, power metal, speed metal a thrash metal pochádzajúca z mesta Tampa v štáte Florida. Prvé štyri štúdiové albumy sú prevažne thrash metalové. Skupinu založil v roku 1984 gitarista Jon Schaffer pod názvom **The Rose** a neskôr od roku 1985 do roku 1988 niesla názov **Purgatory**. Dodnes je jediným pôvodným členom skupiny. Celkovo vydali 11 štúdiových albumov. Prvé dva albumy *Iced Earth* (1990) a *Night of the Stormrider* (1992) sa inštrumentálne lišia od ostatných albumov.

Obdobie rokov 1985 – 1991
-------------------------

Skupina mala na začiatku svojho pôsobenia finančné problémy. Prvým spevákom skupiny bol Gene Adam, ktorý so skupinou nahral dve demonahrávky *Psychtic Dreams* (1986) a *Enter The Realm* (1988). Okrem dvoch demonahrávok ešte so skupinou vydal debutový album, ktorý nesie rovnomenný názov ako názov skupiny *Iced Earth*. V roku 1991 zo skupiny Gene Adam odišiel, dôvodom bolo, že mu Jon Schaffer nedovoloval písať texty skladieb.

Album *Burnt Offerings*
-----------------------

Druhý úspešný štúdiový album skupiny, na čele s novým spevákom Mattom Barlowom. Album je považovaný za ich najtvrdší. Vyšiel 14. apríla 1995.

Zaujímavosti
------------

V roku 2004 prišel do skupiny Tim "Ripper" Owens, známy predovšetkým z heavy metalovej legendy Judas Priest, ktorý nahradil Matta Barlowa. Matt Barlow nemal čas na skupinu, dôvod bol, že sa musel starať o rodinu, ktorou dlho zanedbával. Ale v roku 2008 prišel znovu. So skupinou nahral album *The Crucible of Man: Something Wicked Part 2*. V roku 2010 opäť odchádza a o rok neskôr zakladá svoju novú skupinu Ashes of Ares.

Rok 2011 – súčasnosť
--------------------

V roku 2011 prišel do skupiny spevák Stuart Block, známy zo skupiny Into Eternity, ktorá hrá progresívny death metal. Ale v skupine Iced Earth sa musel preorientovávat na heavy metal. Tento spevák má veľmi dobrý hlas, niečo medzi Robom Halfordom zo skupiny Judas Priest a Brucom Dickinsnom zo skupiny Iron Maiden. Ale v niektorých skladbách má sklony k jemnejšiemu growlingu. Toho roku vydal so skupinou veľmi úspešný album *Dystopia*, ku ktorému napísal najviac skladieb z celej skupiny. V roku 2014 vydáva skupina Iced Earth svoj druhý album s novým spevákom a celkovo jedenástý v poradí *Plagues of Babylon*, ktorý je tiež veľmi kvalitný. Turné k tomuto albumu zvládli v ten istý rok. V roku 2017 bol vydaný nový album s názvom *Incorruptible*.

V súčasnosti skupinu tvoria výlučne Schaffer a bubeník Brent Smedley, pričom všetci ostatní členovia skupiny odišli po Schafferovom zatknutí FBI v januári 2021 za jeho účasť na útoku na Kapitol Spojených štátov. Schaffer je vo väzbe kvôli obvineniam z ťažkého zločinu, čo vyvolalo novú publicitu pre Iced Earth a viedlo k vyradeniu skupiny z ich dlhoročného vydavateľstva Century Media Records.

Diskografia
-----------

**Demonahrávky:**

* *Psychotic Dreams* (1985)
* *Enter The Realm* (1989)

**Štúdiové albumy:**

* *Iced Earth* (1990)
* *Night of the Stormrider* (1992)
* *Burnt Offerings* (1995)
* *The Dark Saga* (1996)
* *Something Wicked This Way Comes* (1998)
* *Horror Show* (2001)
* *The Glorious Burden* (2004)
* *Framing Armageddon: Something Wicked Part 1* (2007)
* *The Crucible of Man: Something Wicked Part 2* (2008)
* *Dystopia* (2011)
* *Plagues of Babylon* (2014)
* *Incorruptible* (2017)
* *A Narrative Soundscape* (2022)

**Koncertné albumy:**

* *Alive in Athens* (1999)
* *Festivals of the Wicked* (2011)

Referencie
----------

1. ↑  BLABBERMOUTH. *ICED EARTH Guitarist JAKE DREYER Distances Himself From Band, Says He Is Focusing Solely On WITHERFALL* [online]. BLABBERMOUTH.NET, 2021-02-15, [cit. 2021-12-27]. Dostupné online.
2. ↑  BLABBERMOUTH. *ICED EARTH Singer STU BLOCK And Bassist LUKE APPLETON Have Officially Quit The Band* [online]. BLABBERMOUTH.NET, 2021-02-15, [cit. 2021-12-27]. Dostupné online.
3. ↑  KAUFMAN, Gil. *Iced Earth’s Jon Schaffer Arrested For Participating in Capitol Riot* [online]. 2021-01-19, [cit. 2021-12-27]. Dostupné online. (po anglicky)
4. ↑   *Iced Earth guitarist Jon Schaffer arrested by FBI for involvement in Capitol riot* [online]. www.yahoo.com, [cit. 2021-12-27]. Dostupné online. (po anglicky)
5. ↑  HARTMANN, Graham. *Iced Earth, Demons & Wizards Removed From Century Media Online Roster* [online]. Loudwire, [cit. 2021-12-27]. Dostupné online. (po anglicky)

Zdroj
-----

*Tento článok je čiastočný alebo úplný preklad článku Iced Earth na českej Wikipédii.*